|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **To the Top Plus 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 2.** | | ODELJENJE**:** | | DATUM**:** |
| Nastavna tema: | **Hello** | | | |
| Nastavna jedinica: | **Let’s revise** | | | |
| Tip časa: | utvrđivanje | | | |
| Cilj časa: | Utvrđivanje vokabulara i gramatičkih konstrukcija obrađenih u prethodnim razredima i njihova primena u praktičnim situacijama. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji: - Razumeju i koriste brojeve u komunikaciji (SJ1.OO.O.3.12) - Postavljaju i odgovaraju na jednostavna pitanja o godinama i telefonu (SJ1.OO.O.3.14) - Čitaju i razumeju kratke dijaloge koji sadrže brojeve (SJ1.OO.O.3.7, SJ1.OO.O.3.8) - Pišu brojeve i osnovne podatke vezane za lične informacije (SJ1.OO.O.3.16) | | | |
| Međupredmetne kompetencije: | estetička, kompetencija za učenje, saradnja, komunikacija | | | |
| Oblik rada: | frontalni, individualni, rad u paru | | | |
| Nastavne metode: | demonstrativna, metoda praktičnih aktivnosti, igrovne aktivnosti, dijaloška, audio-lingvalna, dramske aktivnosti | | | |
| Nastavna sredstva: | školski pribor, udžbenik, CD | | | |
| Korelacija sa drugim predmetima: | srpski jezik i književnost, geografija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | Provera domaćeg zadatka.  Nastavnik uzima svoju pernicu ili torbu i izvlači nekoliko uobičajenih predmeta, navodeći učenike da ih imenuju (*a pen, a mobile phone, an apple, a rubber...*) – vokabular sa 8. strane u udžbeniku vežbanje C. Nastavnik podstiče učenike da prilikom imenovanja predmeta koriste ***a*** i ***an*** i zapisuje pravilo na tabli ***a door / an apple***i poziva učenike da i oni pokažu neke od sličnih predmeta koje poseduju. *Have you got a sharpener? Have you got a school bag? What colour is it?* Učenici rade vežbanje C na 8. strani, a zatim usmeno saopštavaju odgovore.  **IWB opcija:** Učenici zapisuju odgovore na interaktivnoj tabli i usvajaju gramatičko pravilo putem opcije Grammar reference. | | | |
| **Glavni deo:**  (30 minuta) | **Уџбеник 8. strana:**  **D This / That**  Nastavnik pokazuje na udžbenik i kaže *This is a book.* Zatim pokazuje na neki udaljeni predmet i kaže *That is a/an…* Nastavnik podstiče učenike da imenuju predmete iz svog okruženja po ugledu na prethodne primere, a potom učenici u paru rade vežbanje D na 8. strani u udžbeniku. Nastavnik pušta CD (audio-zapis 10) i učenici proveravaju odgovore. Nastavnik upućuje učenike na Grammar Reference na 123. strani u udžbeniku i odgovara na eventualna pitanja učenika.  **IWB opcija:** Učenici zapisuju odgovore na interaktivnoj tabli. slušaju odgovore i usvajaju gramatičko pravilo putem opcije **Grammar reference**.  • We use **this** to point out a person, animal or thing that is close to us. *This is a book.*  • We use **that** to point out a person, animal or thing that is far from us. *That girl over there is Maria.*  **5. Colours, udžbenik 9. strana, vežbanje 5**  **A)** Nastavnik pita učenike da imenuju boje koje su im poznate, a zatim učenici sarađuju u paru i dopisuju nazive pored prikazanih boja. Sledi provera sa odeljenjem usmeno ili pomoću CD-a (audio-zapis 11).  **IWB opcija:** Učenici zapisuju odgovore na interaktivnoj tabli, a zatim slušaju tačne odgovore i ponavljaju reči vežbajući izgovor.  **B)** Nastavnik deli učenike u parove koji pokazuju jedni drugima predmete oko sebe i postavljaju pitanje *What colour is this? It’s yellow.* Nastavnik prati rad učenika i pomaže učenicima koji imaju poteškoća u ovoj aktivnosti.  **6) The English-speaking world, udžbenik 9. strana, vežbanje 6**  Nastavnik pita učenike znaju li gde se sve u svetu govori engleski jezik, a zatim upućuje učenike na fotografiju u vežbanju ukazujući na države gde se engleski jezik govori kao maternji. Nastavnik ističe primere *the USA* i *the United Kingdom,* kao i *I’m a New Zealander.* Učenici slušaju CD (audio-zapis 12) i ponavljaju izraze vežbajući izgovor.  **IWB opcija:** Nastavnik postavlja pitanja u vezi sa prikazanom uveličanom fotografijom na interaktivnoj tabli, a zatim pušta audio-zapis, učenici slušaju i ponavljaju reči i izraze.  **7) Classroom language, udžbenik 10. strana, vežbanje 7**  **A)** Nastavnik usmeno proverava sa učenicima značenje prikazanih instrukcija na slikama i objašnjava značenje nepoznatih termina. Nastavnik pušta CD (audio-zapis 13), učenici slušaju i zapisuju brojeve pored slika redosledom kojim ih čuju. Sledi usmeno izveštavanje ili pomoću interaktivne table.  Nastavnik upućuje učenike na potvrdan i odričan oblik imperativa na 10. strani i u sklopu Grammar reference na 123. strani.  **B) Who’s the best teacher?**  Nastavnik poziva troje učenika da odglume nastavnika i daju ostalim učenicima instrukcije, a na kraju aktivnosti učenici proglašavaju najboljeg nastavnika i obrazlažu svoju odluku.  **C)** Učenici slušaju CD (audio-zapis 14) i beleže brojeve pored slika redosledom kojim ih čuju. Četvoro učenika izveštava o tačnim odgovorima.  **Dodatna aktivnost:** Udžbenik 10. strana, vežbanje D. Učenici slušaju CD (audio-zapis 15) i ponavljaju date izraze, a zatim sa nastavnikom diskutuju o njihovom značenju i o sličnim konstrukcijama u njihovom maternjem jeziku. | | | |
| **Završni deo:**  (8 minuta) | **Govorna vežba: Where are you from?**  Nastavnik izvodi jednog učenika ispred odeljenja i sa njim pokazuje primer kratke govorne vežbe:  A: Hello!  B: Hi!  A: Where are you from?  B. I’m from Canada.  A: Oh, you’re a Canadian!  Učenici u paru izvode govornu vežbu, sa različitim primerima država i nacionalnosti. Nastavnik prati rad učenika, motiviše i pohvaljuje.  **Igra Stand up / Sit down –**Nastavnik daje instrukcije učenicima da sednu ili ustanu, učenici koji pogreše ispadaju iz igre, a pobednik je učenik koji nijednom ne pogreši. Nastavnik ga zajedno sa učenicima pohvaljuje i nagrađuje aplauzom.  **Domaći zadatak:** Radna sveska 5. i 6. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |