|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **To the Top Plus 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 16.** | | ODELJENJE**:** | | DATUM**:** |
| Nastavna tema: | **People** | | | |
| Nastavna jedinica: | **People and animals** | | | |
| Tip časa: | obrada | | | |
| Cilj časa: | Usvajanje reči i izraza koji se odnose na životinje i delove tela i njihova primena u opisivanju ljudi i životinja. | | | |
| Očekivani ishodi: | Po završetku časa učenici će biti u stanju da u usmenoj i pisanoj komunikaciji: - Imenuju i koriste reči vezane za životinje (SJ1.OO.O.3.5, SJ1.OO.O.3.13) - Primene vokabular vezan za delove tela u opisivanju ljudi i životinja (SJ1.OO.O.3.13, SJ1.OO.O.3.14) - Razumeju jednostavan opis živih bića (SJ1.OO.O.3.7, SJ1.OO.O.3.8) - Napišu nekoliko rečenica o životinji koristeći naučeni vokabular (SJ1.OO.O.3.16) | | | |
| Međupredmetne kompetencije: | odgovoran odnos prema okolini, kompetencija za učenje, saradnja, komunikacija | | | |
| Oblik rada: | frontalni, individualni, rad u paru i u grupi | | | |
| Nastavne metode: | demonstrativna, dijaloška, rad na tekstu, audio-lingvalna, TPR | | | |
| Nastavna sredstva: | udžbenik, CD, tabla, To the Top 1 Portfolio – nastavni listić | | | |
| Korelacija sa drugim predmetima: | biologija, srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  Nastavnik poziva nekoliko učenika da pročitaju rečenice o predmetima koje poseduju, a koje su zapisali tokom prethodnog časa. | | | |
| **Glavni deo:**  (30 minuta) | **Udžbenik 30. strana 1 Vocabulary**  Nastavnik ističe naslov lekcije i pokazuje slike mitskih bića. Pita učenike prepoznaju li neke od predstavljenih bića i mogu li da imenuju neke iz sopstvene tradicije i kulture. Nastavnik objašnjava nepoznate reči, a zatim pušta CD (audio-zapis 38) kako bi učenici provežbali izgovor reči.  **TPR:** Nastavnik imenuje pojedine delove tela (*arm, hand, foot, leg, neck, mouth, nose ets.)*, a učenici pokazuju na njih. Zatim neko od učenika preuzima ulogu nastavnika i igra se nastavlja, tako što učenik koji pogreši ispada, a pobednik je učenik koji do kraja ostane u igri.  **2 Read**  **A)** Nastavnik daje učenicima nekoliko minuta da u tišini pročitaju tekst i podvuku nepoznate reči, koje zatim zapisuje na tabli i objašnjava. Nastavnik pušta CD (audio-zapis 39), a učenici slušaju tekst i kasnije zapisuju nazive mitskih bića ispod odgovarajućih slika. Sledi usmena provera odgovora.  **IWB opcija:** Nastavnik podstiče učenike da izađu i zapišu nazive mitskih bića ispod slika, a zatim zumira slike pojedinačno i postavlja pitanja u vezi sa njihovim izgledom obnavljajući sa učenicima vokabular vezan za delove tela i glagola *have got*.  **B)** Učenici u paru čitaju rečenice i označavaju ih kao tačne ili netačne (*T or F)*. Sledi usmena provera odgovora.  **3 Listen**  Nastavnik podstiče učenike da pročitaju nazive životinja sa fotografija i pomaže im u izgovoru. Nastavnik pita učenike da opišu neke od životinja, služeći se naučenim vokabularom i konstrukcijama. Učenici zatim imaju zadatak da na osnovu slušanja označe brojevima samo četiri životinje. Nastavnik pušta CD (audio-zapis 40) dva puta, a zatim proverava odgovore usmeno sa učenicima.  **IWB opcija:** Nastavnik nakon opisane aktivnosti prikazuje transkript vežbanja i vežba sa učenicima čitanje. Zapisivanje brojeva pored fotografija se takođe vrši pomoću interaktivne table.  **4 Speak**  Nastavnik deli učenike u grupe od po 4 učenika. Jedan učenik zamisli životinju sa fotografije, a ostali članovi grupe postavljaju pitanja i pokušavaju da je pogode, kao u datom primeru (*Has it got big ears? Has it got wings? Is it an ostrich?)*. Nastavnik prati tok vežbe i pomaže učenicima, kada je neophodno. | | | |
| **Završni deo:**  (10 minuta ) | **To the Top 1 Portfolio 19. strana**  Učenici dobijaju kopije nastavnih listića i crtaju životinju iz mašte, zatim je opisuju sa nekoliko rečenica, kao u datom primeru.  **Domaćí zadatak:** Radna sveska 2D, 26. strana  **Opcioni domaći:** Učenici koji kod kuće imaju pristup internetu mogu da pristupe sajtu na datom linku i kreiraju svoj lik iz mašte, kombinujući svoj lik sa delovima životinja. Tako kreiran lik mogu da odštampaju i zalepe u svesku, a zatim ga opišu kao u aktivnosti u završnom delu časa. Na istom sajtu nalaze se i linkovi ka nekim od svetskih zoo vrtova i akvarijuma, te učenici mogu dodatno da se informišu o naučenim životinjama.  Link ka veb-sajtu: <http://www.buildyourwildself.com/> | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |