|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **To the Top Plus 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 12.** | | ODELJENJE**:** | | DATUM**:** |
| Nastavna tema: | **People** | | | |
| Nastavna jedinica: | **People** | | | |
| Tip časa: | obrada | | | |
| Cilj časa: | Usvajanje i primena reči i izraza koji se odnose na članove uže i šire porodice i korišćenje naučenih reči u svakodnevnom govoru. | | | |
| Očekivani ishodi: | Po završetku časa učenici će biti u stanju da u usmenoj i pisanoj komunikaciji: - Razumeju i koriste osnovni vokabular vezan za članove porodice (SJ1.OO.O.3.5, SJ1.OO.O.3.13) - Postavljaju i odgovaraju na jednostavna pitanja o porodici (SJ1.OO.O.3.14) - Čitaju i razumeju kratak tekst o porodici (SJ1.OO.O.3.8) - Pišu nekoliko rečenica o članovima porodice (SJ1.OO.O.3.16) | | | |
| Međupredmetne kompetencije: | odgovorno učešće u demokratskom društvu, kompetencija za učenje, saradnja, komunikacija | | | |
| Oblik rada: | frontalni, individualni, rad u paru | | | |
| Nastavne metode: | dijaloška, demonstrativna, diskusija, rad na tekstu, video u nastavi | | | |
| Nastavna sredstva: | CD, udžbenik, računar, projektor | | | |
| Korelacija sa drugim predmetima: | ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | **Udžbenik strana 23.**  Nastavnik skreće učenicima pažnju na naslov nastavne teme *People*, a zatim pita učenike da opišu šta vide na slici.  *What can you see? What is happenning? (a concert)*  Nastavnik se nadovezuje pitanjima:  *How many people are there in your family?*  *Who’s your best friend?*  **IWB opcija:** Nastavnik dodatno zumira pojedine osobe na slici i podstiče učenike da ih opišu. | | | |
| **Glavni deo:**  (30 minuta) | **Udžbenik 23. strana, What’s in this module?**  Nastavnik diskutuje sa učenicima o tome šta ih očekuje u ovoj nastavnoj temi, a zatim podstiče kraću diskusiju pitanjima:  *How many people are there in your family?*  *Who's your best friend?*  Nastavnik ističe sadržaj i ciljeve nastavne teme i sa učenicima prelistava taj deo udžbenika.  **IWB opcija:** Nastavnik prikazuje fotografiju na interaktivnoj tabli koju učenici opisuju i koristi softver za prikaz sadržaja nastavne teme.  **Udžbenik 24. strana, 2A My family**  **1 Vocabulary**  Nastavnik ukazuje učenicima na naslov lekcije, a zatim im postavlja pitanja u vezi sa njihovim porodicama:  *Have you got any brothers / sisters? How many?*  *How old is your brother / sister?*  *What’s your mother’s name? etc.*  Nastavnik objašnjava učenicima razliku između formalnih i neformalnih načina obraćanja članovima porodice: *mum, dad, grandma, grandpa/granddad vs. mother, father, grandmother, grandfather.*  Učenici posmatraju porodično stablo, a nastavnik uvodi termin *family tree* i daje dodatna objašnjenja na maternjem jeziku, ako je potrebno. Nastavnik pita: *Whose family is this? – Kevin’s.* a zatim podstiče učenike da odgonetnu rodbinske odnose među prikazanim osobama (+ *married to, line – their children).*  Nastavnik pušta CD (audio-zapis 30), učenici slušaju i ponavljaju reči vežbajući izgovor. Nastavnik uvodi termine *parents, grandparents*, a zatim postavlja dodatna pitanja u vezi sa Kevinovom porodicom:  *Has Kevin got brothers or sisters? How many?*  *Has he got a cousin?*  **2 Read**  **A)** Nastavnik pita učenike da li im je poznata porodica na fotografiji i da li znaju nešto o njoj. Nastavnik upućuje na imena likova na slici i pita učenike da pogode rodbinske odnose prikazanih likova.  Nastavnik pušta CD (audio-zapis 31), učenici slušaju i prate tekst u udžbenicima. Ukoliko imaju nepoznatih reči podvlače ih, a nastavnik ih objašnjava.  **B)** Učenici u paru dopunjuju rečenice na osnovu teksta. Sledi usmena provera odgovora sa celim razredom.  **IWB opcija:** Udžbenici su zatvoreni. Nastavnik najpre pušta audio-zapis bez prikazanog teksta, kako bi se učenici fokusirali na slušanje. Kasnije, nastavnik ponovo pušta audio-zapis, a udžbenici su otvoreni. Provera odgovora za vežbanje B se vrši na interaktivnoj tabli.  **Dodatna aktivnost:** Učenici izlaze na tablu i crtaju porodično stablo porodice Simpsons zapisujući imena likova i rodbinske odnose. | | | |
| **Završni deo:**  (10 minuta) | Nastavnik pušta učenicima pomoću projektora špicu serije *The Simpsons.*  Link: <https://www.youtube.com/watch?v=XNzoJqzA6zM>  Sledi diskusija vezana za likove, njihova raspoloženja, prikazana mesta u gradu itd.  **Domaćí zadatak:** Radna sveska 2A strana 20. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |